ประกาศคณะกรรมการบรรษัทบริหารสินทรัพย์ไทยประกาศคณะกรรมการบรรษัทบริหารสินทรัพย์ไทยเรื่องหลักเกณฑ์ วิธีการ และเงื่อนไขในการรับรู้และคำนวณผลกำไรหรือผลขาดทุนของการบริหารสินทรัพย์ด้อยคุณภาพ(ฉบับที่๒)พ.ศ.๒๕๔๙ โดยที่เป็นการสมควร แก้ไข เพิ่มเติมประกาศคณะกรรมการบรรษัทบริหารสินทรัพย์ไทย เรื่อง หลักเกณฑ์ วิธีการและเงื่อนไขในการรับรู้และคำนวณผลกำไรหรือผลขาดทุนของการบริหารสินทรัพย์ด้อยคุณภาพฉบับลงวันที่ ๒๘ เมษายน ๒๕๔๙ ให้เหมาะสมยิ่งขึ้นอาศัยอำนาจตามมาตรา ๑๘ (๖)แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔ คณะกรรมการบรรษัทบริหารสินทรัพย์ไทยจึงให้แก้ไขเพิ่มเติมประกาศคณะกรรมการบรรษัทบริหารสินทรัพย์ไทย เรื่อง หลักเกณฑ์วิธีการ และเงื่อนไขในการรับรู้และคำนวณผลกำไรหรือผลขาดทุนของการบริหารสินทรัพย์ด้อยคุณภาพ ฉบับลงวันที่ ๒๘ เมษายน ๒๕๔๙ ดังต่อไปนี้ข้อ ๑ ประกาศฉบับนี้เรียกว่า ประกาศคณะกรรมการบรรษัทบริหารสินทรัพย์ไทยเรื่อง หลักเกณฑ์ วิธีการและเงื่อนไขในการรับรู้และคำนวณผลกำไรหรือผลขาดทุนของการบริหารสินทรัพย์ด้อยคุณภาพ(ฉบับที่ ๒) พ.ศ. ๒๕๔๙ข้อ ๒ ให้ยกเลิกข้อความในคำนิยาม ทรัพย์สินที่มิใช่หลักประกันในข้อ ๔ และให้ใช้ข้อความต่อไปนี้แทนทรัพย์สินที่มิใช่หลักประกัน หมายถึงทรัพย์สินอื่นๆ ที่มิใช่ทรัพย์สินที่เป็นหลักประกัน ซึ่งมีอยู่เดิมหรือเกิดขึ้นภายหลังจากที่บสท. ได้รับโอนสินทรัพย์ด้อยคุณภาพรายนั้นๆ มา แม้ว่าจะได้มีการดำเนินการให้ บสท.มีบุริมสิทธิภายหลังการรับโอนสินทรัพย์ด้อยคุณภาพ ทั้งนี้เพื่อประโยชน์ในการจัดสรรเงินที่เรียกเก็บได้ตามประกาศฉบับนี้ข้อ ๓ ให้ยกเลิกข้อความในข้อ ๘.๒และให้ใช้ข้อความต่อไปนี้แทน๘.๒ ลูกหนี้ที่อยู่ระหว่างชำระหนี้ หมายถึงลูกหนี้ที่มิใช่ลูกหนี้ปิดบัญชี ได้แก่ลูกหนี้ที่อยู่ระหว่างการชำระหนี้ตามสัญญาปรับโครงสร้างหนี้แผนปรับโครงสร้างกิจการ หรือแผนฟื้นฟูกิจการ หรือลูกหนี้ที่อยู่ระหว่างดำเนินการตามมาตรา๗๔ และ มาตรา ๕๘ แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔ ทั้งนี้ให้หมายรวมถึงลูกหนี้ที่ยังไม่มีข้อยุติในการปรับโครงสร้างหนี้ ปรับโครงสร้างกิจการหรือฟื้นฟูกิจการโดยคำนวณเงินที่เรียกเก็บได้สุทธิสำหรับลูกหนี้ที่อยู่ระหว่างชำระหนี้จากเงินที่เรียกเก็บได้ทั้งหมด หักด้วยต้นทุนการรับโอนซึ่งต้นทุนการรับโอนที่จะนำมาหัก ดังกล่าวให้คำนวณเป็นไปตามประเภทของลูกหนี้แล้วแต่กรณี ดังนี้(ก) กรณีมีการปรับโครงสร้างหนี้ ปรับโครงสร้างกิจการและ/หรือฟื้นฟูกิจการให้คำนวณตามสัดส่วนของเงินที่เรียกเก็บได้ต่อภาระหนี้ที่ต้องชำระตามแผนการและเงื่อนไขในการปรับโครงสร้างหนี้แผนปรับโครงสร้างกิจการและ/หรือแผนฟื้นฟูกิจการ โดยภาระหนี้ที่ต้องชำระตามแผนดังกล่าว ไม่รวมส่วนของการแปลงหนี้เป็นทุนยกเว้นส่วนของการแปลงหนี้เป็นทุนในหุ้นของลูกหนี้ที่ได้จดทะเบียนในตลาดหลักทรัพย์แห่งประเทศไทยหรือตลาดหลักทรัพย์เอ็มเอไอ (mai)ซึ่งมีการซื้อขาย ในตลาดหลักทรัพย์แห่งประเทศไทยหรือตลาดหลักทรัพย์เอ็มเอไอ (mai)ณ วันที่อนุมัติการปรับโครงสร้างหนี้ ปรับโครงสร้างกิจการ และ/หรือฟื้นฟูกิจการโดยให้ใช้ราคาปิดของหุ้น ณวันดังกล่าวในการคำนวณมูลค่าส่วนของการแปลงหนี้เป็นทุนเพื่อรวมอยู่ในภาระหนี้ที่ต้องชำระตามแผน(ข) กรณีมีการดำเนินการตามมาตรา ๗๔ และมาตรา ๕๘แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔ และ/หรือกรณีที่ลูกหนี้ที่ยังไม่มีข้อยุติในการปรับโครงสร้างหนี้ปรับโครงสร้างกิจการ หรือฟื้นฟูกิจการให้คำนวณตามสัดส่วนของเงินที่เรียกเก็บได้ต่อต้นทุนการรับโอน(ค) กรณีมีการปรับโครงสร้างหนี้ปรับโครงสร้างกิจการ และ/หรือฟื้นฟูกิจการบางส่วน กับมีการดำเนินการตามมาตรา ๗๔และมาตรา ๕๘ แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔ บางส่วนให้คำนวณตามสัดส่วนของเงินที่เรียกเก็บได้ต่อภาระหนี้ที่ต้องชำระตามแผนการและเงื่อนไขในการปรับโครงสร้างหนี้แผนปรับโครงสร้างกิจการ และ/หรือแผนฟื้นฟูกิจการโดยภาระหนี้ที่ต้องชำระตามแผนดังกล่าวไม่รวมส่วนของการแปลงหนี้เป็นทุนดังเช่นที่กำหนดในข้อ ๘.๒ (ก)ทั้งนี้ ต้นทุนการรับโอนที่คำนวณตามข้อ ๘.๒ (ก)(ข) และ (ค)จะต้องมีจำนวนไม่เกินกว่าต้นทุนการรับโอนของลูกหนี้แต่ละรายในแต่ละสถาบันผู้โอนข้อ ๔ให้ยกเลิกข้อความในตารางเฉพาะ ประเภทของเงินที่เรียกเก็บได้ในข้อ ๑๗.๑ และให้ใช้ข้อความต่อไปนี้แทน๑๗.๑เงินได้จากการจำหน่ายทรัพย์สินที่เป็นหลักประกัน และผลตอบแทนจากทรัพย์สินดังกล่าวเช่น ค่าเช่า เงินปันผล เป็นต้นข้อ ๕ ให้ยกเลิกข้อความในตารางเฉพาะ ประเภทของเงินที่เรียกเก็บได้ในข้อ ๑๗.๔ และให้ใช้ข้อความต่อไปนี้แทน๑๗.๔เงินได้จากการจำหน่ายทรัพย์สินที่มิใช่หลักประกัน และผลตอบแทนจากทรัพย์สิน ดังกล่าวเช่น ค่าเช่า เงินปันผล เป็นต้นข้อ ๖ให้ยกเลิกข้อความในตารางเฉพาะ การจัดสรรในข้อ ๑๗.๕ (ก) (๒) และให้ใช้ข้อความต่อไปนี้แทน(๒) กรณีที่สินทรัพย์ด้อยคุณภาพมีต้นทุนการรับโอนกรณีที่เงินสดมีจำนวนมากกว่ายอดรวมของต้นทุนการรับโอนให้จัดสรรเงินสดให้แก่สถาบันผู้โอนที่มีทรัพย์หลักประกันเป็นทรัพย์สินหลัก (CoreAsset) ทุกราย เต็มตามจำนวนยอดรวมของต้นทุนการรับโอนก่อนหากไม่สามารถระบุทรัพย์สินหลักได้ให้จัดสรรให้แก่สถาบันผู้โอนทุกรายที่มีหลักประกันเต็มตามจำนวนยอดรวมของต้นทุนการรับโอนทั้งนี้เพื่อประโยชน์เฉพาะในการจัดสรรเงินที่เรียกเก็บได้ตามข้อนี้(ไม่เกี่ยวกับการให้ราคา สำหรับการรับโอนสินทรัพย์ด้อยคุณภาพตามคำนิยาม ต้นทุนการรับโอนตามข้อ ๔) ให้ต้นทุนการรับโอนดังกล่าวหมายรวมถึงราคาทรัพย์สินที่ลูกหนี้ได้มอบไว้เป็นประกันการชำระหนี้แต่มิได้มีการจำนำจำนองที่มีบุริมสิทธิตามกฎหมายด้วยโดยต้นทุนการรับโอนของทรัพย์สินที่รวมถึงนี้ให้ใช้ราคา ประเมินตามรายงานการประเมินฉบับที่ใช้ในการปรับโครงสร้างหนี้ปรับโครงสร้างกิจการ หรือฟื้นฟู กิจการ เป็นราคาต้นทุนการรับโอนเต็มจำนวนหากมีเงินสดคงเหลือให้จัดสรรแก่สถาบันผู้โอนที่เกี่ยวข้องทุกรายตามสัดส่วนของเงินต้นตามสิทธิสุทธิกรณีที่เงินสดมีจำนวนน้อยกว่ายอดรวมของต้นทุนการรับโอนให้จัดสรรแก่สถาบันผู้โอนที่มีทรัพย์หลักประกันเป็นทรัพย์สินหลัก ตามสัดส่วนของต้นทุนการรับโอนก่อนแล้วจึงจัดสรรให้แก่ สถาบันผู้โอนที่มีทรัพย์หลักประกันอื่นตามสัดส่วนของต้นทุนการรับโอน ทั้งนี้ ต้นทุนการรับโอน ดังกล่าวให้รวมถึงราคาทรัพย์สินที่กล่าวถึงตาม(๒) วรรคสองด้วยข้อ ๗ ให้ยกเลิกข้อความในตารางเฉพาะ การจัดสรรในข้อ ๑๗.๕ (ข) (๒) และให้ใช้ ข้อความต่อไปนี้แทน(๒) กรณีที่สินทรัพย์ด้อยคุณภาพมีต้นทุนการรับโอนกรณีที่เงินสดมีจำนวนมากกว่ายอดรวมของต้นทุนการรับโอนให้จัดสรรเงินสดให้แก่สถาบัน ผู้โอนที่มีทรัพย์หลักประกันเป็นทรัพย์สินหลัก (CoreAsset) ทุกราย เต็มตามจำนวนยอดรวมของต้นทุนการรับโอนคงเหลือหลังจากหักด้วยจำนวนเงินที่ได้รับจัดสรรจากเงินที่เรียกเก็บได้ประเภทอื่นทั้งหมดก่อน หากไม่สามารถระบุทรัพย์สินหลักได้ให้จัดสรรให้แก่สถาบันผู้โอนทุกรายที่มีหลักประกันเต็มตามจำนวนยอดรวมของต้นทุนการรับโอนคงเหลือหลังจากหักด้วยจำนวนเงินที่ได้รับจัดสรรจากเงินที่เรียกเก็บได้ประเภทอื่นทั้งหมดทั้งนี้เพื่อประโยชน์เฉพาะในการจัดสรรเงินที่เรียกเก็บได้ตามข้อนี้(ไม่เกี่ยวกับการให้ราคา สำหรับการรับโอนสินทรัพย์ด้อยคุณภาพตามคำนิยาม ต้นทุนการรับโอนตามข้อ ๔) ให้ต้นทุนการรับโอนดังกล่าวหมายรวมถึงราคาทรัพย์สินที่ลูกหนี้ได้มอบไว้เป็นประกันการชำระหนี้แต่มิได้มีการจำนำจำนองที่มีบุริมสิทธิตามกฎหมายด้วยโดยต้นทุนการรับโอนของทรัพย์สินที่รวมถึงนี้ให้ใช้ราคา ประเมินตามรายงานการประเมินฉบับที่ใช้ในการปรับโครงสร้างหนี้ปรับโครงสร้างกิจการ หรือฟื้นฟูกิจการ เป็นราคาต้นทุนการรับโอนเต็มจำนวนหากมีเงินสดคงเหลือให้จัดสรรแก่สถาบันผู้โอนที่เกี่ยวข้องทุกรายตามสัดส่วนของเงินต้นตามสิทธิสุทธิกรณีที่เงินสดมีจำนวนน้อยกว่ายอดรวมของต้นทุนการรับโอนคงเหลือหลังจากหักด้วยจำนวนเงินที่ได้รับจัดสรรจากเงินที่เรียกเก็บได้ประเภทอื่นทั้งหมดให้จัดสรรแก่สถาบันผู้โอนที่มีทรัพย์หลักประกันเป็นทรัพย์สินหลักตามสัดส่วนของต้นทุนการรับโอนคงเหลือดังกล่าวก่อนแล้วจึงจัดสรรให้แก่สถาบันผู้โอนที่มีทรัพย์หลักประกันอื่นตามสัดส่วนของต้นทุนการรับโอนคงเหลือ ทั้งนี้ ต้นทุนการรับโอนดังกล่าวให้รวมถึงราคาทรัพย์สินที่กล่าวถึงตาม(๒) วรรคสองด้วยข้อ ๘ ให้ยกเลิกข้อความในข้อ ๑๘และให้ใช้ข้อความต่อไปนี้แทนข้อ ๑๘หากเงินที่เรียกเก็บได้จากการจำหน่ายทรัพย์สินที่เป็นหลักประกัน ตามข้อ ๑๗.๑ และ/หรือทรัพย์สินที่ลูกหนี้ได้มอบไว้เป็นประกันการชำระหนี้แต่มิได้มีการจำนำหรือจำนองที่มีบุริมสิทธิตามกฎหมาย เช่นทรัพย์สินประเภทที่ดินที่อยู่ภายใต้การจัดสรรตามกฎหมายว่าด้วยการจัดสรรที่ดินเป็นต้น ตามข้อ ๑๗.๔มีจำนวนน้อยกว่าเงินต้นตามสิทธิสุทธิของสถาบันผู้โอนที่มีบุริมสิทธิในทรัพย์สินที่เป็นหลักประกันนั้นให้จัดสรรเงินดังกล่าวให้แก่สถาบันผู้โอนที่มีบุริมสิทธิในทรัพย์สินที่เป็นหลักประกันเท่านั้นแม้ว่าจะมีการกำหนดไว้เป็นอื่นใดในสัญญาปรับโครงสร้างหนี้ แผนปรับโครงสร้างกิจการหรือแผนฟื้นฟูกิจการก็ตามข้อ ๙ ให้ยกเลิกข้อความในข้อ ๑๙และให้ใช้ข้อความต่อไปนี้แทนข้อ ๑๙กรณีที่มีการจำหน่ายทรัพย์สินที่เป็นหลักประกันตามข้อ ๑๗.๑ และทรัพย์สิน ดังกล่าวมีการจดทะเบียนจำนองต่างลำดับกันให้จัดสรรเงินที่เรียกเก็บได้ให้แต่ละสถาบันผู้โอนเต็มตามจำนวนผลรวมของเงินต้นตามสิทธิบวกดอกเบี้ยตามสิทธิทั้งนี้ผลรวมจะต้องไม่มากกว่าผลรวมของวงเงินจำนองของแต่ละสถาบันผู้โอนในแต่ละลำดับกับดอกเบี้ยในอัตราร้อยละ ๑๕ ต่อปี เป็นเวลาไม่เกิน ๕ ปีและผลรวมของวงเงินจำนองในทุกลำดับของแต่ละสถาบันผู้โอนต้องไม่มากกว่าเงินต้นตามสิทธิของสถาบันผู้โอนนั้นทั้งนี้ให้ประกาศฉบับนี้มีผลใช้บังคับตั้งแต่วันที่ ๒๗ พฤศจิกายน ๒๕๔๙ เป็นต้นไป[๑]ประกาศณ วันที่ ๒๗ พฤศจิกายน พ.ศ. ๒๕๔๙โอฬารไชยประวัติประธานกรรมการบรรษัทบริหารสินทรัพย์ไทยโสรศ/ผู้จัดทำ๑๙มกราคม ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๒ ง/หน้า ๓๔/๘ มกราคม ๒๕๕๐